ai4bharat/Pralekha huggingface dataset:
મંત્રીમંડળ
મંત્રીમંડળે ભારત અને સાઉદી અરેબિયા વચ્ચે ભારતમાં ઇન્વેસ્ટમેન્ટ ઇન્ફ્રાસ્ટ્રક્ચર માટે વ્યવસ્થા સ્થાપિત કરવા પરનાં સમજૂતી કરાર ને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળની બેઠકે ભારત અને સાઉદી અરેબિયા વચ્ચે ભારતમાં ઇન્વેસ્ટમેન્ટ ઇન્ફ્રાસ્ટ્રક્ચર માટે વ્યવસ્થા સ્થાપિત કરવા પરનાં સમજૂતી કરાર ને મંજૂરી આપી છે.
આ એમઓયુ દેશમાં માળખાગત ક્ષેત્રમાં સંભવિત રોકાણને આકર્ષવા સાઉદી અરેબિયાની સંસ્થાઓ સાથે જોડાણની દિશામાં વધુ એક પગલું પુરવાર થશે. આ દેશમાં માળખાગત વિકાસને પ્રોત્સાહન આપશે, વધારે રોજગારીનું સર્જન કરશે, આનુષંગિક ઉદ્યોગો/ક્ષેત્રોની વૃદ્ધિ થશે, જે જીડીપીમાં વૃદ્ધિ અને સંપૂર્ણ અર્થતંત્રની સમૃદ્ધિ તરફ દોરી જશે.
RP
(Visitor Counter : 58
રાષ્ટ્રપતિ સચિવાલય
ભારતના રાષ્ટ્રપતિની ડૉ.બી.આર. આંબેડકરના જન્મદિવસની પૂર્વસંધ્યાએ શુભેચ્છાઓ
ભારતના રાષ્ટ્રપતિ શ્રી રામ નાથ કોવિંદે ડૉ. બી.આર. આંબેડકર.ના જન્મદિવસની પૂર્વ સંધ્યાએ સાથી-નાગરિકોને શુભેચ્છા પાઠવી છે.
એક સંદેશમાં, રાષ્ટ્રપતિએ કહ્યું છે કે, “ભારતીય બંધારણના ઘડવૈયા ડૉ. ભીમરાવ રામજી આંબેડકરની જન્મજયંતિ નિમિત્તે હું તમામ દેશવાસીઓને મારી હાર્દિક શુભેચ્છાઓ અને શુભકામનાઓ આપું છું.
અર્થશાસ્ત્રી અને માનવ અધિકાર અને મહિલા સશક્તીકરણના હિમાયતી, ડૉ. આંબેડકરને આપણા દેશના અગ્રણી રાષ્ટ્ર નિર્માતા તરીકે ગણવામાં આવે છે. તેમણે સંવાદિતાને પ્રોત્સાહન આપવા માટે યોગદાન આપ્યું અને જાતિ વ્યવસ્થાની દુષ્ટતાને નાબૂદ કરવાનો પ્રયાસ કર્યો. કાયદાના શાસનમાં સાચા વિશ્વાસ ધરાવતા ડૉ. આંબેડકરે ગરીબ અને પછાત વર્ગના અધિકારો માટે સતત કામ કર્યું.
ભારતના આ મહાન સપૂતના જીવનમાંથી આપણે પ્રેરણા લેવી જોઈએ. ડૉ. આંબેડકરને સાચી શ્રદ્ધાંજલિ એ આપણા દેશને ‘સામાજિક અને આર્થિક ન્યાય’ અને ‘સ્થિતિ અને તકોની સમાનતા’ના સિદ્ધાંતો પર વિકસાવવામાં આવશે.”
રાષ્ટ્રપતિનો સંદેશ હિન્દીમાં જોવા માટે અહીં ક્લિક કરો
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 203
પ્રધાનમંત્રીનું કાર્યાલય
પ્રધાનમંત્રી પશ્ચિમ બંગાળમાં આજના નિર્ધારિત કાર્યક્રમોમાં વીડિયો કોન્ફરન્સિંગ દ્વારા જોડાશે
પ્રધાનમંત્રી જેઓ આજે પશ્ચિમ બંગાળની મુલાકાત લેવાના હતા, તેઓ વીડિયો કોન્ફરન્સિંગ દ્વારા પશ્ચિમ બંગાળમાં નિર્ધારિત કાર્યક્રમોમાં જોડાશે.
પ્રધાનમંત્રી કાર્યાલયે એક ટ્વીટમાં કહ્યું:
"PM @narendramodi વીડિયો કોન્ફરન્સિંગ દ્વારા પશ્ચિમ બંગાળમાં આજના નિર્ધારિત કાર્યક્રમોમાં જોડાશે. આ કાર્યક્રમોમાં કનેક્ટિવિટી સંબંધિત ચાવીરૂપ પ્રોજેક્ટ્સ અને નેશનલ ગંગા કાઉન્સિલની બેઠકનો સમાવેશ થાય છે."
પ્રધાનમંત્રીના માતાનું આજે વહેલી સવારે અમદાવાદમાં નિધન થયું હતું.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
PIB Headquarters
રાખડીને સમયસર પહોંચાડવાની વિશેષ વ્યવસ્થા
ભારતીય ટપાલ વિભાગને અપેક્ષા છે કે રક્ષાબંધનના શુભ પ્રસંગે મોટી સંખ્યામાં ટપાલ પ્રાપ્ત થશે. જે અતર્ગત ગુજરાતની મોટી પોસ્ટઓફિસમાં ખાસ વ્યવસ્થા કરવામાં આવી છે. પોસ્ટઓફિસમાં કાઉન્ટર એરિયામાં ટ્રે મૂકવામાં આવી છે કે જ્યાં જાહેર જનતા તેમની રાખડીઓ પોસ્ટ કરી શકે છે. જાહેર જનતાને નીચે જણાવેલ પ્રમાણે સુવિધાનો લાભ લેવા અને સહકાર આપવા વિનંતી છે :
ક) રાખડીઓના બુકિંગ માટે તમામ પોસ્ટઓફિસમાં સ્પીડ પોસ્ટ સુવિધા ઉપલબ્ધ છે કે જેની માહિતી www.indiapost.gov.in પરથી ઓનલાઈન મેળવી શકાય છે. સ્પીડ પોસ્ટનો વન ઇન્ડિયા વન રેટ કે જે 50 ગ્રામ સુધીના રૂ.41/- છે અને સ્થાનિક સ્પીડ પોસ્ટનો દર 50 ગ્રામ સુધીના રૂ.19/- છે. ગ્રાહકો એન.એસ.એચ., શાહીબાગ, અમદાવાદ-380004 અને અમદાવાદ આર.એમ.એસ., પ્લેટફોર્મ નંબર 1 કાલુપુર રેલવે સ્ટેશન, અમદાવાદ-380002 પર ઉપલબ્ધ 24 કલાકની સ્પીડપોસ્ટ સુવિધાનો ઉપયોગ પણ કરી શકે છે.
ખ) જો ગ્રાહકો અનરજીસ્ટર્ડ મેઇલ દ્વારા રાખડી મોકલવી હોયતો પિનકોડ સાથેનું સંપૂર્ણ સરનામું કવર પર લખવું કે જેમાં 20 ગ્રામ વજન સુધી ઓછામાં ઓછી રૂ. 5/-  ની ટપાલ ટિકીટ લગાવવી.
ગ) ગ્રાહકોને સમયસર રાખડી પહોંચાડવા માટે રાખડીવાળા કવરને વહેલાસર પોસ્ટ કરવા વિનંતી છે.
ઘ) ગ્રાહકોને વિનંતી કરવામાં આવે છે કે પોસ્ટ કરતા પહેલાં રાખડી મુકેલુ પરબિડીયું યોગ્ય રીતે બંધ છે કે નહી તેની ચકાસણી કરી લેવી.
વધુ માહિતી માટે કૃપા કરીને ફોન નંબર 079-25504943 પર સંપર્ક કરો અથવા www.indiapost.gov.in પર લોગ ઇન કરો.
(Visitor Counter : 229
પ્રધાનમંત્રીનું કાર્યાલય
પ્રધાનમંત્રીએ ઇઝ ઑફ ડૂઇંગ બિઝનેસ ગ્રાન્ડ ચેલેન્જ લોંચ કરી, ઉદ્યોગ જગતનાં પ્રતિનિધિઓને સંબોધન કર્યુ
પ્રધાનમંત્રી શ્રી નરેન્દ્ર મોદીએ આજે નવી દિલ્હીમાં લોક કલ્યાણ માર્ગ ખાતે એક કાર્યક્રમમાં ઇઝ ઑફ ડૂઇંગ બિઝનેસ ગ્રાન્ડ ચેલેન્જ લોંચ કરી હતી.
આ પડકારનો ઉદ્દેશ સરકારી પ્રક્રિયાઓ સુધારવા માટે આર્ટિફિશિયલ ઇન્ટેલિજન્સ, ઇન્ટરનેટ ઑફ થિંગ્સ, બિગ ડેટા એનાલીટિક્સ, બ્લોકચેઇન અને અન્ય અત્યાધુનિક ટેકનોલોજી પર આધારિત નવીન વિચારોને આવકારવાનો છે. ગ્રાન્ડ ચેલેન્જ માટેનું પ્લેટફોર્મ સ્ટાર્ટઅપ ઇન્ડિયા પોર્ટલ છે.
આ પ્રસંગે પ્રધાનમંત્રીએ એકત્ર થયેલા ઉદ્યોગ જગતનાં પ્રતિનિધિઓ અને અન્ય ઉપસ્થિત લોકોને ભારતનાં “વેપાર-વાણિજ્યને સરળ કરવાનાં રેન્કિંગને સુધારવા ” માટે તેમનાં પ્રયાસો બદલ અભિનંદન પાઠવ્યા હતાં.
જ્યારે તેમણે સૌપ્રથમ વાર ભારતને આગામી વર્ષોમાં વેપાર-વાણિજ્યની સરળતામાં ટોચનાં 50 દેશોમાં સ્થાન મેળવવા માટેનું એમનું વિઝન પ્રસ્તુત કર્યું હતું, ત્યારે એનાં પર શંકા સેવવામાં આવી હતી. પ્રધાનમંત્રીએ આજના કાર્યક્રમમાં એ બાબતને યાદ કરી હતી. જોકે તેમણે ઉમેર્યું હતું કે, ફક્ત ચાર વર્ષમાં શ્રેષ્ઠ સુધારો જોવા મળ્યો છે. આ સમયગાળામાં વેપાર-વાણિજ્યની સરળતામાં ભારતનાં ક્રમાંકમાં 65 અંકનો સુધારો થયો હતો. તેમણે કહ્યું હતું કે, અત્યારે ભારત દક્ષિણ એશિયામાં પ્રથમ ક્રમ ધરાવે છે અને ટોપ 50માં સ્થાન મેળવવાથી થોડા જ ક્રમ દૂર છે. તેમણે જણાવ્યું હતું કે, કેન્દ્ર અને રાજ્યો સરકારો બંનેએ વેપાર-વાણિજ્યની સરળતામાં સુધારો કરવા માટે ખભેખભો મિલાવીને કામ કર્યું છે, જે સહકારી, સ્પર્ધાત્મક સંઘવાદનાં જુસ્સાનું પ્રતિક છે.
પ્રધાનમંત્રીએ કહ્યું હતું કે, કેન્દ્ર સરકારે નીતિ સંચાલિત શાસન અને અપેક્ષિત પારદર્શક નીતિઓ પર ભાર મૂક્યો છે. તેમણે જણાવ્યું હતું કે, કેન્દ્ર સરકારે હાથ ધરેલા સુધારાનો ઉદ્દેશ સામાન્ય લોકો માટે જીવનની સરળતામાં સુધારો કરવાનો પણ છે. તેમણે કહ્યું હતું કે, અત્યારે લઘુ ઉદ્યોગસાહસિકો વધારે સરળતાપૂર્વક વ્યવસાય કરી શકે છે અને વીજળીનું જોડાણ મેળવવા જેવી મૂળભૂત સુવિધાઓ સરળતાપૂર્વક મળી જાય છે. તેમણે જણાવ્યું હતું કે, છેલ્લાં ચાર વર્ષમાં 1400થી વધારે જૂનાં, બિનજરૂરી કાયદાઓ દૂર કરવામાં આવ્યાં છે. તેમણે કહ્યું હતું કે, આ ક્ષેત્રોમાં મોટો ઘટાડો હાંસલ થયો છે, જેમ કે વાણિજ્યિક વિવાદોનું નિરાકરણમાં લાગતો સમય ઘટી ગયો છે અને આયાતી ચીજવસ્તુઓ ક્લીઅર કરાવવા માટે લાગતો સમય ઓછો થયો છે. તેમણે અન્ય અનેક ક્ષેત્રોની યાદી આપી હતી, જેમાં મોટાં સુધારા થયા છે. તેમણે એમએસએમઇ ક્ષેત્ર માટે હાથ ધરવામાં આવેલા પ્રયાસોનો ઉલ્લેખ કર્યો હતો, જેમ કે 59 મિનિટમાં રૂ. 1 કરોડ સુધીની લોન માટેની મંજૂરી.
પ્રધાનમંત્રીએ જણાવ્યું હતું કે, આંતરરાષ્ટ્રીય નાણાં ભંડોળ  અને મૂડીઝ જેવી સંસ્થાઓ આજે ભારતનાં ભવિષ્યને લઈને વધારે આશાવાદી અને વિશ્વસનિય જણાય છે. પ્રધાનમંત્રીએ કહ્યું હતું કે, ભારતને ટૂંકા સમયગાળામાં 5 ટ્રિલિયન ડોલરનું અર્થતંત્ર બનાવવાનો ઉદ્દેશ પાર પાડવો શક્ય છે. તેમણે જણાવ્યું હતું કે, આ માટે અર્થતંત્ર સાથે સંબંધિત દરેક ક્ષેત્રમાં સુધારા જરૂરી છે. તેમણે કહ્યું હતું કે, કેન્દ્ર સરકાર ઔદ્યોગિક નીતિ માટે પણ કામ કરી છે, જે હાલની વાસ્તવિકતાનું પ્રતિબિંબ પાડશે અને નવા ભારતનાં ઉદ્યોગસાહસિકોનાં નવા વિઝન સાથે સુસંગત હશે. તેમણે વેપાર-વાણિજ્યની સરળતાના ક્રમાંકમાં ટોચનાં 50 દેશોમાં સ્થાન મેળવવાનો લક્ષ્યાંક પાર પાડવા એકસાથે કામ કરવાની પ્રશંસા કરી હતી.
પ્રધાનમંત્રીએ જણાવ્યું હતું કે, પ્રક્રિયાઓમાં માનવીય હસ્તક્ષેપ ઘટાડવો તથા આધુનિક અને ડિજિટલ ટેકનોલોજીઓનો ઉપયોગ વધારવો જરૂરી છે. તેમણે કહ્યું હતું કે, આને આધારે કાર્યસંસ્કૃતિ નીતિ સંચાલિત શાસનને વધારે પ્રોત્સાહન આપશે.
RP
(Visitor Counter : 115
પ્રધાનમંત્રીનું કાર્યાલય
પ્રધાનમંત્રીએ બિલ ગેટ્સની મન કી બાતની પ્રશંસા બદલ આભાર માન્યો
પ્રધાનમંત્રી શ્રી નરેન્દ્ર મોદીએ મન કી બાત માટે બિલ ગેટ્સના પ્રશંસાના શબ્દો બદલ તેમનો આભાર માન્યો છે.
પ્રધાનમંત્રીએ ટ્વીટ કર્યું:
"હું મારા મિત્ર @BillGatesનો તેમના પ્રશંસાના શબ્દો માટે આભાર માનું છું. #MannKiBaat આપણી પૃથ્વીને વધુ સારી બનાવવા માટે ભારતના લોકોની સામૂહિક ભાવનાને પ્રતિબિંબિત કરે છે, જેના વિશે શ્રી ગેટ્સ પણ ઉત્સાહી છે. @BMGFIndia દ્વારા કરાયેલા અભ્યાસમાં SDGs સાથે મજબૂત પડઘો સારી રીતે પ્રકાશિત થયો છે."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મંત્રીમંડળ
મંત્રીમંડળને પશુપાલન અને ડેરીનાં ક્ષેત્રમાં સહયોગ સ્થાપિત કરવા ભારત અને ડેન્માર્ક વચ્ચે થયેલી સમજૂતીની માહિતી આપવામાં આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં આજે કેન્દ્રીય મંત્રીમંડળની બેઠક યોજાઈ હતી. તેમાં કેન્દ્રીય મંત્રીમંડળને પશુપાલન અને ડેરી ક્ષેત્રમાં સહયોગ સ્થાપિત કરવા માટે ભારત અને ડેન્માર્ક વચ્ચે હસ્તાક્ષર થયેલા સમજૂતી કરાર ની જાણકારી આપવામાં આવી હતી. આ સમજૂતી પર 16 એપ્રિલ, 2018નાં રોજ હસ્તાક્ષર કરવામાં આવ્યા હતા.
આ સમજૂતીનો ઉદ્દેશ ડેરી વિકાસ અને સંસ્થાગત માળખાને મજબૂત કરવા અંગે વર્તમાન જાણકારીનો વ્યાપ વધારવા માટે પશુપાલન અને ડેરી ક્ષેત્રમાં દ્વિપક્ષીય સહયોગને પ્રોત્સાહન આપવાનો છે.
આ એમઓયુ અંતર્ગત સંયુક્ત કાર્યક્રમો તૈયાર કરવા, સહયોગ અને ચર્ચાવિચારણા કરવા તથા સંબંધિત મૂલ્યાંકન માટે દરેક પક્ષનાં પ્રતિનિધિત્વની સાથે એક સંયુક્ત કાર્ય સમૂહ ની રચના કરવામાં આવશે.
આ ભાગીદારી અંતર્ગત ડેન્માર્ક પશુ પ્રજનન, પશુ સ્વાસ્થ્ય અને ડેરી, ઘાસચારાનું વ્યવસ્થાપન વગેરે ક્ષેત્રમાં જ્ઞાન અને કુશળતા પ્રદાન કરાવશે, જેથી પારસ્પરિક હિત ધરાવતાં પશુનાં વેપાર સહિત ભારતીય પશુઓની ઉત્પાદકતા અને ઉત્પાદનમાં વધારો થઈ શકશે.
NP/J.Khunt/RP
(Visitor Counter : 89
રસાયણ અને ખાતર મંત્રાલય
સરકારે દેશમાં કોવિડ-19 રસીનું ઉત્પાદન વધારવા માટે લીધેલા વિવિધ પગલાં
કેન્દ્રીય દવા ધારાધોરણ નિયંત્રણ સંસ્થા  મુજબ, સીડીએસસીઓએ કટોકટીની સ્થિતિમાં નિયંત્રિત ઉપયોગ કરવા માટે નીચેની કોવિડ-19 રસી માટે ખાનગી ઉત્પાદકોને ઉત્પાદનની મંજૂરી આપી છે: -
- ChAdOx1 nCoV- 19 કોરોના વાયરસ રસી , જેનું ઉત્પાદન મેસર્સ સીરમ ઇન્સ્ટિટ્યૂટ ઓફ ઇન્ડિયા પ્રાઇવેટ લિમિટેડ, પૂણે 03.01.2021થી કરે છે
- હોલ વાયરોન ઇનએક્ટિવેટેડ કોરોના વાયરસ રસીનું ઉત્પાદન મેસર્સ ભારત બાયોટેક ઇન્ટરનેશનલ લિમિટેડ, હૈદરાબાદ 03.01.2021થી કરે છે
- ગામ-કોવિડ-વેક કમ્બાઇન્ડ વેક્ટર વેક્સિન નું ઉત્પાદન 02.07.2021થી મેસર્સ રા  પેનેશિયા બાયોટેક લિમિટેડ, નવી દિલ્હી કરે છે.
બાયોટેકનોલોજી વિભાગે જાણકારી આપી છે કે, ભારતમાં રસીનાં ઉત્પાદનને ટેકો આપવા ભારત સરકારે ‘મિશન કોવિડ સુરક્ષા – ભારતીય કોવિડ-19 રસી વિકાસ અભિયાન’ શરૂ કર્યું છે, જેનો અમલ બાયોટેકનોલોજી વિભાગ ની જાહેર સાહસની કંપની  બાયોટેકનોલોજી ઇન્ડસ્ટ્રી રિસર્ચ આસિસ્ટન્સ કાઉન્સિલ  દ્વારા થાય છે. આ અભિયાન અંતર્ગત અસરકારક રસીના નૈદાનિક પરીક્ષણ ઉત્પાદન લોટ કેન્ડિડેટ માં ડીએન વેક્સિન કેન્ડિડેટ , એમઆરએનએ વેક્સિન કેન્ડિડેટ , ઇન્ટ્રાનસલ વેક્સિન કેન્ડિડેટ  સામેલ છે, જેને ટેકો આપવામાં આવે છે.
ઉપરાંત, કોવેક્સિનનું ઉત્પાદન વધારવાના પ્રયાસોના ભાગરૂપે ભારત બાયોટેકના ક્ષમતા સંવર્ધનને કોવિડ સુરક્ષા અભિયાન અંતર્ગત ટેકો આપવામાં આવે છે. ઉપરાંત ભારત બાયોટેક પાસેથી કોવેક્સિન ઉત્પાદનની ટેકનોલોજીનું હસ્તાંતરણ ગુજરાત કોવિડ વેક્સિન કન્સોર્ટિયમ ને કરવામાં આવશે. આ કન્સોર્ટિયમ હેસ્ટર બાયોસાયન્સિસ અને ઓમ્નિબીઆરએક્સ બાયોટેકનોલોજીસ પ્રાઇવેટ લિમિટેડ સામેલ છે, જેને બાયોટેકનોલોજી વિભાગ દ્વારા સુવિધા આપવામાં આવી છે.
આજે આ માહિતી કેન્દ્રીય રસાયણ અને ખાતર મંત્રી શ્રી મનસુખ માંડવિયાએ લોકસભામાં એક લેખિત જવાબમાં આપી હતી.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 235
PIB Headquarters
કોવિડ-19 વિશે PIBનું દૈનિક બુલેટીન
કોવિડ-19 વિશે PIBનું દૈનિક બુલેટીન
- ભારત સક્રિય કેસમાં સતત ઘટાડાના માર્ગ પર અગ્રેસર
- 27 રાજ્યો / કેન્દ્રશાસિત પ્રદેશોમાં 20,000 કરતા ઓછા સક્રિય કેસ છે
- 10 રાજ્યોમાં કુલ સક્રિય કેસના 78% જેટલા કેસ છે
- છેલ્લા 24 કલાકમાં 55,331 કોવિડ દર્દીઓ સ્વસ્થ થયા છે અને તેમને રજા આપવામાં આવી છે
- રાષ્ટ્રીય સાજા થવાનો દર વધીને 92.20% થયો છે.

#Unite2FightCorona
#IndiaFightsCorona
Press Information Bureau
Ministry of Information and Broadcasting
Government of India
ભારત સક્રિય કેસમાં સતત ઘટાડાના માર્ગ પર અગ્રેસર, 27 રાજ્યો / કેન્દ્રશાસિત પ્રદેશોમાં 20,000 કરતા ઓછા સક્રિય કેસ છે, 10 રાજ્યોમાં કુલ સક્રિય કેસના 78% જેટલા કેસ છે
વધુ વિગતો માટે: https://pib.gov.in/PressReleasePage.aspx?PRID=1670320
સંસ્કૃતિ મંત્રાલયે “સંગ્રહાલયો, આર્ટ ગેલેરીઓ અને પ્રદર્શનો ફરીથી ખોલવા” કોવિડ-19ના ફેલાવાને રોકવા માટેના નિવારક પગલાં માટે એસ.ઓ.પી. બહાર પાડી
વધુ વિગતો માટે: https://pib.gov.in/PressReleseDetail.aspx?PRID=1670360
ડો. હર્ષ વર્ધને કર્ણાટકમાં કોવિડ-19 યોગ્ય વર્તણૂક સુનિશ્ચિત કરવા કોવિડ સજ્જતા અને પગલાઓની સમીક્ષા કરી
વધુ વિગતો માટે: https://pib.gov.in/PressReleseDetail.aspx?PRID=1670183
“ચાલો, આને 2020 સુધીમાં સમાપ્ત કરીએ”: ડૉ. હર્ષ વર્ધને દિલ્હીમાં પ્રધાનમંત્રીના જન આંદોલનને વર્ષના અંત સુધીમાં કોવિડની ગતિને સફળતાપૂર્વક અમલમાં મૂકવા માટે સલાહ આપી
વધુ વિગતો માટે: https://pib.gov.in/PressReleseDetail.aspx?PRID=1670366
ઇસીઆઈ બિહાર વિધાનસભાની ચૂંટણીઓ માટે આંતરરાષ્ટ્રીય ચૂંટણી મુલાકાતીઓ કાર્યક્રમ 2020નું આયોજન કરશે 
વધુ વિગતો માટે: https://pib.gov.in/PressReleseDetail.aspx?PRID=1670205
FACT CHECK
(Visitor Counter : 96
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 46.15 કરોડ લોકોને રસી આપવામાં આવી
- દેશમાં અત્યાર સુધીમાં કુલ 3,07,81,263 કરોડ દર્દી સાજા થયા
- સાજા થવાનો દર 97.37% થયો
- છેલ્લા 24 કલાકમાં 37,291 દર્દીઓ સાજા થયા
- છેલ્લા 24 કલાકમાં ભારતમાં 41,649 નવા કેસ નોંધાયા
- ભારતમાં સક્રિય કેસનું ભારણ 4,08,920 થયું
- સક્રિય કેસ કુલ કેસનાં 1.29% થયા
- સાપ્તાહિક પોઝિટિવિટી દર ઘટીને 5% કરતા ઓછો થઈ ગયો છે, હાલમાં 2.42% છે
- દૈનિક પોઝિટિવિટી દર 2.34%એ પહોંચ્યો, 5%થી ઓછો છે
- પરીક્ષણ ક્ષમતામાં નોંધપાત્ર વધારો કરવામાં આવ્યો – કુલ 46.64 કરોડ પરીક્ષણો કરવામાં આવ્યા
#Unite2FightCorona
#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
કોવિડ-19 અપડેટ
વિગત: https://pib.gov.in/PressReleasePage.aspx?PRID=1740975
કોવિડ-19 રસીકરણ અપડેટ
વિગત: https://pib.gov.in/PressReleasePage.aspx?PRID=1740977
કેન્દ્રએ 10 રાજ્યોમાં કોવિડ-19ની સ્થિતિની સમીક્ષા કરી, જેમાં કોવિડ કેસો અને સંક્રમણ દર વધી રહ્યા છે
વિગતઃ https://pib.gov.in/PressReleasePage.aspx?PRID=1741012
Important Tweets
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 204
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
દેશમાં અત્યાર સુધીમાં કુલ 3 કરોડ દર્દી સાજા થયા
સાજા થવાનો દર વધીને 97.22% થયો
છેલ્લા 24 કલાકમાં 39,649 દર્દીઓ સાજા થયા
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 37.73 કરોડ લોકોને રસી આપવામાં આવી
છેલ્લા 24 કલાકમાં ભારતમાં 37,154 નવા કેસ નોંધાયા
ભારતમાં સક્રિય કેસનું ભારણ ઘટીને 4,50,899 થયું
સક્રિય કેસ કુલ કેસનાં 1.46% થયા
સાપ્તાહિક સાજા થવાનો દર ઘટીને 5% કરતા ઓછો થઈ ગયો છે, હાલમાં 2.32% છે
દૈનિક સાજા થવાનો દર 2.59%એ પહોંચ્યો, જે સતત 21મા દિવસે 3%થી ઓછો છે
પરીક્ષણ ક્ષમતામાં નોંધપાત્ર વધારો કરવામાં આવ્યો – કુલ 43.23 કરોડ પરીક્ષણો કરવામાં આવ્યા
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ જમ્મુ અને કાશ્મીરમાં આતંકવાદી હુમલામાં જાનહાનિ પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ જમ્મુ અને કાશ્મીરમાં થયેલા આતંકવાદી હુમલામાં જાનહાનિ પર શોક વ્યક્ત કર્યો છે અને ઘટનાની વિગતો માંગી છે.
પ્રધાનમંત્રી કાર્યાલયે ટ્વિટ કર્યું;
"PM @narendramodi એ જમ્મુ અને કાશ્મીરમાં આતંકવાદી હુમલા અંગે વિગતો માંગી છે. તેમણે હુમલામાં શહીદ થયેલા સુરક્ષા કર્મચારીઓના પરિવારો પ્રત્યે સંવેદના પણ વ્યક્ત કરી છે."
SD/GP/JD
(
પ્રધાનમંત્રીનું કાર્યાલય
પ્રધાનમંત્રીએ આજે જયપ્રકાશ નારાયણને તેમની જયંતી નિમિત્તે નમન કર્યું
પ્રધાનમંત્રીએ આજે નાનાજી દેશમુખને તેમની જયંતી નિમિત્તે નમસ્કાર કર્યા
પ્રધાનમંત્રી શ્રી નરેન્દ્ર મોદીએ આજે લોકનાયક જયપ્રકાશ નારાયણ અને નાનાજી દેશમુખને તેમની જયંતિ નિમિત્તે નમસ્કાર કર્યા છે.
પ્રધાનમંત્રીએ કહ્યું કે, “હું લોકનાયક જેપીને તેમની જયંતિ ઉપર નમન કરું છું. તેઓ ભારતની સ્વતંત્રતા માટે બહાદુરીથી લડ્યા અને જ્યારે આપણી લોકશાહી ઉપર નૈતિકતાનો હુમલો થઈ રહ્યો હતો, ત્યારે તેમણે તેને બચાવવા માટે એક વિશાળ જનઆંદોલનનું નેતૃત્વ કર્યું હતું. તેમના માટે રાષ્ટ્રીય હિત અને લોક કલ્યાણ સર્વોપરિ હતા.
મહાન નાનાજી દેશમુખ લોકનાયક જેપીના સૌથી નિષ્ઠાવાન અનુયાયીઓમાંના એક હતા. તેમણે જેપીના વિચારો અને આદર્શોને લોકપ્રિય બનાવવા માટે અથાક મહેનત કરી. ગ્રામીણ વિકાસ અંગેનું તેમનું કામ આપણને પ્રેરણા આપે છે. ભારત રત્ન નાનાજી દેશમુખને તેમની જયંતિ નિમિત્તે યાદ કરી રહ્યો છું.
ભારતને ગર્વ છે કે લોકનાયક જેપી અને નાનાજી દેશમુખ જેવા મહાન વ્યક્તિઓ આ ભૂમિ પર જન્મ્યા છે. આજનો દિવસ આપણે આપણા રાષ્ટ્ર માટે તેમની દૃષ્ટિ પ્રમાણે પરિપૂર્ણ કરવા માટે સમર્પિત કરવાનો છે.”
SD/GP/BT
(
સ્વાસ્થ્ય અને પરિવાર કલ્યાણ મંત્રાલય
ભારતમાં 5 મહિનાના અંતરાલ પછી દૈનિક ધોરણે સૌથી ઓછા નવા કેસ નોંધાયા
કુલ સક્રિય કેસનું ભારણ ઘટીને 3.83 લાખ થતા 4%થી ઓછું થયું
મૃત્યુઆંકમાં સતત ઘટાડો નોંધાઇ રહ્યો છે; દૈનિક ધોરણે મૃત્યુઆંક 400થી ઓછો
ભારતે કોવિડ સામેની લડાઇમાં એક મહત્વપૂર્ણ સીમાચિહ્ન પ્રાપ્ત કર્યું છે. છેલ્લા 24 કલાકમાં નવા પુષ્ટિ થયેલા પોઝિટીવ કેસની સંખ્યા 27,000થી ઓછી  નોંધાઇ છે જે છેલ્લા 5 મહિનામાં પહેલી વખત આટલા નીચા સ્તરે છે. અગાઉ, 10 જુલાઇ 2020ના રોજ એક દિવસમાં નવા કેસની સંખ્યા 26,506 નોંધાઇ હતી.
દરરોજ મોટી સંખ્યામાં કોવિડના દર્દીઓ સાજા થઇ રહ્યાં છે અને મૃત્યુદરમાં પણ એકધારો ઘટાડો નોંધાઇ રહ્યો હોવાથી ભારતમાં સક્રિય કેસના ઘટાડાનું વલણ સતત જળવાઇ રહ્યું છે.
અન્ય એક મહત્વપૂર્ણ સિદ્ધિ રૂપે, ભારતમાં સક્રિય કેસનું ભારણ આજે ઘટીને 4%ના આંકડાથી નીચે આવી ગયું છે.
સક્રિય કેસની સંખ્યામાં ધરખમ ઘટાડો થતા હાલમાં 3.83 લાખ થઇ ગયા છે. દેશમાં કુલ પોઝિટીવ કેસની સંખ્યા હાલમાં 3,83,866 છે જે આજદિન સુધીમાં નોંધાયેલા કુલ પોઝિટીવ કેસમાંથી 3.96% છે.
છેલ્લા 24 કલાકમાં નવા 39,045 દર્દીઓ સાજા થઇ ગયા છે. આના કારણે છેલ્લા 24 કલાકમાં કુલ સક્રિય કેસના ભારણમાં 12,863 કેસનો ઘટાડો નોંધાયો છે.
દૈનિક ધોરણે નવા સાજા થયેલા કેસની સંખ્યા નવા નોંધાયેલા કેસની સંખ્યા કરતાં વધુ રહેવાથી એકંદરે સાજા થવાના દરમાં સુધારો આવ્યો છે અને આજે સાજા થવાનો સરેરાશ દર વધીને 94.59% થઇ ગયો છે. આજે કુલ સાજા થયેલા દર્દીઓની સંખ્યા વધીને 91,78,946 થઇ ગઇ છે.
નવા સાજા થયેલા દર્દીઓમાંથી 76.31% દર્દીઓ 10 રાજ્યો/ કેન્દ્ર શાસિત પ્રદેશોમાંથી છે.
મહારાષ્ટ્રમાં એક દિવસમાં સૌથી વધુ 7,345 દર્દીઓ સાજા થઇ ગયા છે જ્યારે કેરળમાં દૈનિક ધોરણે નવા 4,705 દર્દીઓ અને દિલ્હીમાં 3,818 દર્દીઓ છેલ્લા 24 કલાકમાં સાજા થયા હોવાનું નોંધાયું છે.
નવા નોંધાયેલા પોઝિટીવ કેસમાંથી 72.50% દર્દીઓ દસ રાજ્યો/કેન્દ્ર શાસિત પ્રદેશોમાંથી નોંધાયા છે.
કેરળમાં છેલ્લા 24 કલાકમાં સૌથી વધુ 3,272 નવા પોઝિટીવ કેસ નોંધાયા છે. આ ઉપરાંત મહારાષ્ટ્રમાં ગઇકાલે નવા 3,075 કેસ અને પશ્ચિમ બંગાળમાં નવા 2,214 કેસ પોઝિટીવ હોવાનું નોંધાયું છે.
છેલ્લા 24 કલાકમાં દેશમાં મૃત્યુ પામેલા 385 દર્દીઓમાંથી 75.58% દર્દીઓ દસ રાજ્યો/ કેન્દ્ર શાસિત પ્રદેશોમાંથી છે.
નવા નોંધાયેલા મૃત્યુમાંથી 16.36% એટલે કે 63 દર્દીઓ દિલ્હીમાં મૃત્યુ પામ્યા છે. પશ્ચિમ બંગાળમાં વધુ 48 જ્યારે મહારાષ્ટ્રમાં 40 દર્દીઓના મૃત્યુ થયા છે.
દેશમાં દૈનિક ધોરણે મૃત્યુની સંખ્યામાં સતત ઘટાડાનું વલણ જળવાઇ રહ્યું છે. છેલ્લા 24 કલાકમાં દેશમાં નોંધાયેલા નવા મૃત્યુની સંખ્યા 400થી ઓછી છે.
SD/GP/BT
(
PIB Headquarters
કોવિડ-19 વિશે PIBનું દૈનિક બુલેટીન
કોવિડ-19 વિશે PIBનું દૈનિક બુલેટીન
- ભારતે એક દિવસમાં સૌથી વધુ સાજા થયેલા દર્દીઓની સંખ્યામાં વધુ એક વિક્રમ નોંધાવ્યો
- છેલ્લા 24 કલાકમાં 62,282 દર્દીઓ સાજા થયા
- સક્રિય કેસમાં ઘટાડો અને સાજા થવાના કેસમાં વધારો
- છેલ્લા 24 કલાકમાં 8,05,985 નમુનાઓનું પરીક્ષણ કરવામાં આવ્યું છે
- કોવિડ-19 દરમિયાન સામાન્ય ચૂંટણી / પેટાચૂંટણી યોજવા માટેની માર્ગદર્શિકા

Press Information Bureau
Ministry of Information and Broadcasting
Government of India
ભારતે એક દિવસમાં સૌથી વધુ સાજા થયેલા દર્દીઓની સંખ્યામાં વધુ એક વિક્રમ નોંધાવ્યો, છેલ્લા 24 કલાકમાં 62,282 દર્દીઓ સાજા થયા, સક્રિય કેસમાં ઘટાડો અને સાજા થવાના કેસમાં વધારો
વધુ વિગતો માટે : https://pib.gov.in/PressReleasePage.aspx?PRID=1647536
ડૉ. હર્ષ વર્ધને કોવિડ અંગે યોગ્ય વર્તણૂકોને પ્રોત્સાહન આપવા માટે એક ઇન્ટરેક્ટિવ રમત અને આઈ.ઇ.સી.કન્ટેન્ટનો શુભારંભ કર્યો
વધુ વિગતો માટે : https://pib.gov.in/PressReleseDetail.aspx?PRID=1647406
કોવિડ-19 દરમિયાન સામાન્ય ચૂંટણી / પેટાચૂંટણી યોજવા માટેની માર્ગદર્શિકા
વધુ વિગતો માટે : https://pib.gov.in/PressReleasePage.aspx?PRID=1647624
આઈટીઆઈ, બરહામપુરે કોવિડ -19 સંબંધિત નવીનતાઓ માટે 3 પેટન્ટ ફાઇલ કર્યા
વધુ વિગતો માટે : https://pib.gov.in/PressReleseDetail.aspx?PRID=1647607
2020માં પીએમઇજીપી પ્રોજેક્ટ્સ રેકોર્ડ્સના અમલીકરણમાં વિક્રમજનક 44%નો ઉછાળો
વધુ વિગતો માટે : https://pib.gov.in/PressReleseDetail.aspx?PRID=1647366
ગ્રામીણ વિસ્તારોમાં પ્રમાણમાં ઓછી દ્રઢ સ્થિતિ વખતે સંગ્રહ માટે ઓછા કિંમતની યોગ્ય કોવિડ-19 તપાસ કીટ માટે અભ્યાસ શરૂ કરાયો
વધુ વિગતો માટે : https://pib.gov.in/PressReleseDetail.aspx?PRID=1647531
ESIC ની અટલ બિમિત વ્યક્તિ કલ્યાણ યોજના અંતર્ગત પાત્રતાના માપદંડમાં રાહત અને બેકારી લાભની ચુકવણીમાં વૃદ્ધિ કરવામાં આવી
વધુ વિગતો માટે: https://pib.gov.in/PressReleseDetail.aspx?PRID=1647516
નાણાકીય વર્ષ 21ના પ્રથમ ત્રિમાસિક ગાળામાં 8 લાખથી વધુ સબ્સ્ક્રાઇબર્સ ઉમેર્યા છે: ઇપીએફઓ પેરોલ ડેટા
વધુ વિગતો માટે: https://pib.gov.in/PressReleseDetail.aspx?PRID=1647367
અટલ ઇનોવેશન મિશન સ્ટાર્ટ-અપ ઇકોસિસ્ટમના વિસ્તરણ માટે ભારત-સ્વીડન હેલ્થકેર ઇનોવેશન સેન્ટર સાથે ભાગીદારી કરવામાં આવી
વધુ વિગતો માટે: https://pib.gov.in/PressReleseDetail.aspx?PRID=1647387
FACT CHECK
(Visitor Counter : 142
પ્રધાનમંત્રીનું કાર્યાલય
પ્રધાનમંત્રી જમ્મુમાં
પ્રધાનમંત્રીએ જણાવ્યું કે જમ્મુ અને કાશ્મીર મેડિકલ કોલેજમાં ટૂંક સમયમાં વધુ 500 બેઠકોનો ઉમેરો કરવામાં આવશે
624 મેગા વોટનો કીરૂ હાઈડ્રોઈલેક્ટ્રીક પ્રોજેક્ટ અને 850 મેગા વોટનો રેટલ હાઈડ્રોઈલેક્ટ્રીક પ્રોજેક્ટનું કિસ્તવારમાં ઉદઘાટન કરવામાં આવ્યું
જમ્મુ અને કાશ્મીર વિસ્તારમાં નવા પાવર પ્રોજેક્ટસ યુવાનોને રોજગારી પૂરી પાડશેઃ પ્રધાનમંત્રી
જમ્મુ ક્ષેત્રમાં આજે અનેક વિકાસ યોજનાઓનોનું અનાવરણ કરવામાં આવ્યું
પ્રધાનમંત્રી શ્રી નરેન્દ્ર મોદીએ આજે જમ્મુ અને કાશ્મીરની તેમની મુલાકાતના બીજા તબક્કામાં જમ્મુની મુલાકાત લીધી હતી. તેમણે સંખ્યાબંધ વિકાસ યોજનાઓનો શુભારંભ કરીને રાજ્યમાં માળખાગત સુવિધાઓને વેગ આપ્યો હતો. પ્રધાનમંત્રીએ આજે લેહ, જમ્મુ અને શ્રીનગરની મુલાકાત લીધી હતી.
જમ્મુની મુલાકાતમાં પ્રધાનમંત્રીએ વિજયપુર સામ્બા ખાતે એઈમ્સનો શિલાન્યાસ કર્યો હતો. શ્રી મોદીએ જણાવ્યું હતું કે એઈમ્સની સ્થાપના થવાથી લોકોને ગુણવત્તાયુક્ત આરોગ્ય સેવાઓ પ્રાપ્ત થશે અને આ વિસ્તારમાં આરોગ્ય ક્ષેત્રે વ્યાવસાયિકોની તંગી ઓછી થશે. પ્રધાનમંત્રીએ જાહેરાત કરી હતી કે રાજ્યની મેડિકલ કોલેજોમાં વધુ 500 બેઠકોનો ઉમેરો કરવામાં આવશે.
કથુઆમાં યુનિવર્સિટી ઈન્સ્ટિટ્યૂટ ઑફ એન્જીનિયરીંગ એન્ડ ટેકનોલોજીનું ઉદઘાટન કરતાં પ્રધાનમંત્રીએ એ બાબતે આનંદ વ્યક્ત કર્યો હતો કે જમ્મુના યુવાનોને આર્થિક પછાત વર્ગની 10 ટકા અનામતનો લાભ મળશે.
તેમણે જમ્મુમાં ઈન્ડિયન ઈન્સ્ટીટ્યુટ ઑફ માસ કોમ્યુનિકેશનના ઉત્તર ક્ષેત્રીય કેન્દ્રના સંકુલનો શિલાન્યાસ કર્યો હતો. આ સંકુલની સ્થાપના શૈક્ષણિક વર્ષ 2012-13માં કરવામાં આવી હતી, ત્યારથી તેનું કામકાજ એક કામચલાઉ ભવનમાં કાર્યરત હતું.
પ્રધાનમંત્રીએ 684 મેગા વોટના કીરૂ હાઈડ્રોઈલેક્ટ્રીક પ્રોજેકટઅ ને 850 મેગા વોટના રેટલ હાઈડ્રોઈલેક્ટ્રીક પ્રોજેકટની કિસ્તવારમાં શિલારોપણ વિધિ કરી હતી. તેમણે જણાવ્યું હતું કે આ વિસ્તારમાં નવા વીજ મથકો સ્થપાવાથી યુવાનોને રોજગારી મળશે. પ્રધાનમંત્રીએ જમ્મુ અને કાશ્મીરમાં સૌભાગ્ય યોજના હેઠળ 100 ટકા વિજળીકરણ થઈ ગયું હોવાની જાહેરાત પણ કરી હતી.
પ્રધાનમંત્રીએ કાશ્મીર ખીણના સ્થળાંતર કરીને આવેલા કાશ્મીરી કર્મચારીઓ માટે આવાસ ભવનનો શિલાન્યાસ કર્યો હતો. તેમણે જાહેરાત કરી હતી કે અન્યત્ર ખસેડાયેલા 3000 કાશ્મીરીઓને નોકરી આપવાની કામગીરી ચાલી રહી છે. તેમણે કહ્યું કે "ભારત એ સંજોગોને ક્યારેય ભૂલી શકશે નહીં કે જેમાં પંડિતોએ પોતાના ઘર છોડી દેવા પડ્યા હતા. દેશ પડોશી દેશોમાં ત્રાસ ભોગવી રહેલા લોકોને પડખે ઉભો છે."
પ્રધાનમંત્રીશ્રીએ નેશનલ રિવર કન્ઝર્વેશન પ્લાન  હેઠળ દેવીકા અને તાવી નદીનું પ્રદુષણ ઘટાડવાના પ્રોજેક્ટની શિલારોપણ વિધિ કરી હતી.
પ્રધાનમંત્રીએ જણાવ્યું કે, આપણા સૈનિકોની સલામતિ માટે સરહદ ઉપર 1400 બંકર ઉભા કરવામાં આવ્યા છે. તેમણે વધુમાં જણાવ્યું હતું કે અગાઉની સરકાર માત્ર રૂ. 500 કરોડની ગ્રાન્ટની જોગવાઈ કરીને ઓઆરઓપીની યોજનાનો અમલ કરવામાંથી ઠાગાઠૈયા કરી રહી હતી અમે રૂ. 35,000 કરોડની ફાળવણી કરી છે. અગાઉની સરકારો જો સક્રિય હોત તો કરતારપુર સાહિબ ભારતનો હિસ્સો હોત તેમ તેમણે જણાવ્યું હતું.
પ્રધાનમંત્રીની આજની જમ્મુ મુલાકાતની વિશેષ બાબત ચેનાબ નદી પર સજવાલ ખાતે 1640 મીટરના ડબલ લેન બ્રીજનો શિલાન્યાસ હતો. આ બ્રીજને કારણે સજવાલ અને ઈન્દ્રી પટ્ટીયાનની વસતિને વૈકલ્પિક માર્ગ મળશે. બંને સ્થળો વચ્ચેનું અંતર 47 કી.મી.થી ઘટીને 5 કી.મી. થઈ જશે. પ્રધાનમંત્રીએ જણાવ્યું હતું કે, જમ્મુ અને કાશ્મીરમાં કનેક્ટિવિટી સુધારવા માટે રૂ. 40,000 કરોડની મંજૂરી આપવામાં આવી છે.
RP
(Visitor Counter : 104
પ્રધાનમંત્રીનું કાર્યાલય
પ્રધાનમંત્રી શ્રી અને ફ્રાન્સના રાષ્ટ્રપતિ મહામહિમ ઇમેન્યુઅલ મેક્રોન વચ્ચે ટેલિફોન પર વાતચીત થઈ
પ્રધાનમંત્રી શ્રી નરેન્દ્ર મોદીએ આજે ફ્રેંચ રિપબ્લિકના રાષ્ટ્રપતિ મહામહિમ ઈમેન્યુઅલ મેક્રોન સાથે ટેલિફોન પર વાતચીત કરી હતી.
પ્રધાનમંત્રીએ ફ્રાન્સમાં ચાલી રહેલા દુષ્કાળ અને જંગલની આગ મામલે રાષ્ટ્રપતિ મેક્રોન પ્રત્યે એકતાની લાગણી વ્યક્ત કરી.
નેતાઓએ સંરક્ષણ સહયોગ પ્રોજેક્ટ્સ અને નાગરિક પરમાણુ ઊર્જામાં સહકાર સહિત ચાલી રહેલી દ્વિપક્ષીય પહેલોની સમીક્ષા કરી હતી.
તેઓએ વૈશ્વિક ખાદ્ય સુરક્ષા સહિત મહત્વના ભૌગોલિક રાજકીય પડકારોની પણ ચર્ચા કરી હતી.
બંને નેતાઓએ તાજેતરના વર્ષોમાં ભારત-ફ્રાન્સ વ્યૂહાત્મક ભાગીદારી પ્રાપ્ત કરી છે તેના ઊંડાણ અને તાકાત પર સંતોષ વ્યક્ત કર્યો હતો અને સહકારના નવા ક્ષેત્રોમાં સંબંધોને વિસ્તારવા માટે સાથે મળીને કામ કરવાનું ચાલુ રાખવા સંમત થયા હતા.
SD/GP/JD
(